En tot sarrar-se damb es dus dits dera man era celha quèrra, li parlèc a Fortunata de guaire braves auien d’èster aqueres mairs Micaelas, de guaire polit deuie èster eth convent, des precioses e plan utiles causes qu’aquiu aprenerie, deishant anar era crospa amarganta e convertint-se en senhora, òc, en senhora tan decenta, que ne poirie auer d’autes egales, mès superiores ada era non.